Eins og flestir vita þá hefur félagið nýlega fjárfest í stórri jarðýtu sem er stór skuldbinding fyrir félagið . Brautarnefndin þeir Einar Sig . , Siggi Hjartar og Jói Halldórs hafa ásamt Hirti lagt mikla vinnu í að undirbúa brautina þannig við hinir getum skemmt okkur . Þetta ber að þakka og virða sem og flestir gera . Flestir sem sækja svæðið greiða brautargjaldið og kunna að meta þessa vinnu . EN HVAÐ ? Enn er það samt að gerast að menn séu gripnir miðalausir í motocrossbrautinni ! Nú síðast í gærkvöldi var Michael B. David stoppaður án miða – aftur ! Hvað er eiginlega að ! Þeir sem ekki borga í brautina eru einfaldlega að stela peningum frá félaginu og öllum hinum sem alltaf borga . Þetta verður til þess að við verðum að leggja í enn meiri vinnu og kostnað við að standa yfir brautinni til koma í veg fyrir að menn séu að stela frá félaginu !? Þetta er til háborinnar skammar . Framvegis verður því tekið mjög hart á svona brotum . Miðarnir fást í Litlu kaffistofunni og þá á að líma á hægri framdempara eða númerplötu – " miðar í bílnum " verða ekki teknir gildir og viðkomandi sendur heim . Við verðum að standa saman um byggja þessa frábæru aðstöðu upp . Það eru ótrúlega margir aðilar sem eru að leggja hönd á plóginn og fjöldi fyrirtækja er að leggja okkur lið með einum og öðrum hætti . Það er því algjört lykilatriði að menn úr okkar eigin hópi sjái sóma sinn í því að greiða brautargjöldin . Kveðja , Hrafnkell Sigtryggsson formaður VÍK